**Datum: 29.08.2022.**  **SAOPŠTENJE ZA MEDIJE**

**Mađar Fabijan Marožan pobjednik Srpska opena**

*20. jubilarni Čelendžer Srpska Open održan uz podršku kompanije m:tel*

Mađarski teniser Fabijan Marožan pobjednik je 20. ATP čelendžera Srpska open u Banjaluci. Marožan je u finalu pobijedio najboljeg tenisera iz BiH Damira Džumhura sa 6:2, 6:1, za svega 46 minuta igre.

Predsjednik Teniskog saveza Republike Srpske Draško Milinović zahvalio je učesnicima i svima koji su podržali turnir. Milinović je Marožanu čestitao osvajanje titule, a Džumhuru povratak na teren. ATP čelendžer turnira Srpska open igra se za 80 ATP bodova.

Izvršni direktor kompanije m:tel za finansije, Dejan Jokić, u ime generalnog sponzora turnira, istakao je da je kompanija m:tel srećna što je podržala sportski događaj koji okuplja sportiste, tenisere iz cijelog svijeta, a pri čemu je svako ko ovdje dolazi očaran igrom velikana gdje se na najbolji mogući način daje primjer pravih životnih vrijednosti koje podržava i kompanija m:tel.

Ove godine, turnir ima poseban značaj jer se obilježava 30 godina postojanja Teniskog saveza Republike Srpske, i 20 godina ATP Čelendžera u Banjaluci.